Tyrick Mitchell. Tyrick Kwon Mitchell (1999-yil 1-sentyabrda tug'ilgan) - angliyalik professional futbolchi, chap qanot himoyachisi. Angliyaning Crystal Palace klubi sharafini himoya qiladi. Brentford va Crystal Palace akademiyalari tarbiyalanuvchisi hisoblanadi. 2020-yilning iyul oyida asosiy jamoada debyut qilgan va keyingi mavsumda jamoaning muhim oʻyinchilaridan biriga aylangan. Bolaligi. Mitchell Londonda tug'ilgan. Harrow shaharchasi yaqinidagi oʻrta maktabda tahsil olgan. Faoliyatini Pinner Albion klubida boshlagan va to'qqiz yoshida Watford klubi sinovidan sinovidan o'tgan. Bolalik davrida Tyrickning otasi qamoqda boʻlgan. Oilani boqish onasining boʻynida qolib ketganligi uchun unga yordam berishgaharakat qilgan. Shu sababli Mitchell mashgʻulotlarga borishda muammoga duch kelgan. Keyinchalik Abdi Farah boshchiligidagi AFC Wembley klubi safiga borib qoʻshilgan. Brentford akademiyasi tarbiyalanuvchilariga qarshi kechgan bahsda ushbu klub skautlarini hayratda qoldirgan. Faoliyati. Brentford. 2012-yilda Mitchell Brentford akademiyasiga oʻtgan. Jamoa safida 15 yoshgacha boʻlgan futbolchilar oʻrtasida 2014-yilgi oʻtkazilgan „Milk Cup“ nomli musobaqada Junior Globe sovrinini qoʻlga kiritgan. 2016-yilning may oyida moliyaviy muammolar tufayli akademiya yopilgan. Tyrick esa oilasini boqish uchun Londonda qolishga qaror qilgan. Crystal Palace. 2016-yil iyul oyida Premyer-liganing Crystal Palace klubiga o'tgan. Ilk mavsumni oʻrinbosarlar tarkibida oʻtkazgan. 18 yoshgacha va 23 yoshgacha bo'lgan futbolchilar oʻrtasidagi chempionatlarda gʻoliblikni qoʻlga kiritgan. 2018-yilda Crystal Palace U23 jamoasining asosiy tarkib futbolchisiga aylangan. 2019-yil yanvar oyida klub bilan shartnomasini uzaytirgan. 2019—20-yilgi mavsum. 2019-yilgi mavsumoldi mashgʻulotlari paytida sonidan jarohat olgan va besh oyga safdan chiqqan. 16-dekabr kuni Brighton & Hove Albion klubiga qarshi kechgan (1:1) uchrashuvda qaydnomaga kiritilgan, lekin maydonga tushirilmagan. COVID-19 pandemiyasi tufayli yuzaga kelgan tanaffusdan oldin olgan navbatdagi jarohati esa uning yana uzoq vaqt oʻyinlarda ishtirok eta olmasligiga sabab boʻlgan. Chempionat 2020-yil iyun oyida qayta tiklanganidan so'ng, Mitchell toʻqqizta oʻyinning hammasida qaydnomaga kiritilgan. 4-iyul kuni Crystal Palace Leicester Citydandan 3:0 hisobida mag'lub bo'lgan. Mazkur uchrashuvda Patrick van Aanholt o'rniga maydonga tushirilgan. 16-iyul kuni Manchester Unitedga qarshi oʻyinda (2:0 hisobida Crystal Palacening magʻlubiyati bilan yakunlangan) ham zaxiradan maydonga tushgan. Chempionatning soʻnggi ikki oʻyinini (Wolverhampton va Tottenhamga qarshi) asosiy tarkibda boshlagan. 2020—21-yilgi mavsum. 2020—2021-yilgi mavsumda asosiy jamoa murabbiyi Roy Hodgson tomonidan muntazam ravishda asosiy tarkibga jalb etilgan. Chempionatning dastlabki 6 ta oʻyinida ishtirok etgan va 6-oʻyinda jarohat olgan. Dekabr va fevral oylarida oʻtkazilgan 7 ta oʻyinda ham maydonga tushgan. 2021-yil aprel oyida Arsenal Tyrick Mitchellga qiziqish bildirgan. Lekin futbolchi Crystal Palace bilan 4 yillik yangi shartnoma imzolagan. May oyida mavsumning so'nggi olti o'yinida chap qanot himoyachisi pozitsiyasida maydonda harakat qilgan. 16-may kuni debyut golini Aston Villa klubi darvozasiga kiritishga muvaffaq boʻlgan. Xuddi shu oʻyinda klub safidagi ilk golli uzatmasini amalga oshirgan. Oʻyin 3:2 hisobida Crystal Palace foydasiga hal boʻlgan. 2022—2023-yilgi mavsum. 2023-yil 6-may kuni Crystal Palace Tottenhamga safarda 1:0 hisobida mag‘lub bo‘lgan. Mazkur uchrashuvda Mitchell jamoa safidagi 100-oʻyinini oʻtkazgan. 2023—24-yilgi mavsum. 2023-yilning 4-noyabrda Burnley klubi darvozasiga toʻp kiritishga muvaffaq boʻlgan. Oʻyin 2:0 hisobida yakunlangan.